लाली गांव में झगड़े के मामले में हुई पंचायत
गांवलाली में दो पक्षों के बीच हुए आपसी विवाद के मामले में शुक्रवार को पंचायत बुलाई गई। पंचायत में दोनों पक्षों ने अपना-अपना पक्ष रखते हुए सफाई दी। बता दें, इस मामले में नामजद काती नामक युवक के झगड़े के शामिल होने होने को लेकर दोनों पक्षों में विवाद था। एक पक्ष तो कह रहा था कि उक्त युवक इस झगड़े में शामिल था, जबकि दूसरे पक्ष के लोगों का कहना था कि वह झगड़े में शामिल नहीं था, उसे जानबूझकर घसीटा गया है।
इसी को लेकर दोनों पक्षों सहित गांव के मौजिज लोगों की पंचायत बुलाई गई। पंचायत ने पूरी कहानी पुलिस को भी बताई। पुलिस अब काती के मोबाइल की लोकेशन निकलवाएगी। इसी आधार पर पता चलेगा कि वह इस विवाद में शामिल था या नहीं। पुलिस मामले की जांच भी करेगी। पंचायत में सरपंच मदन लाल, जिला परिषद चेयरमैन अंग्रेज लाली, लेखराज लाली, अशोक गर्ग सहित शहर गांव के कई मौजिज लोग शामिल थे। गांव लाली में मामूली बात को लेकर दो पक्षों में आपसी झगड़ा हो गया था।
hin_Deva hin_Deva hin_Deva